भारत की इस युवा टीम की अगुआई करने के सवाल पर रोहित ने कहा कि मैं उस तरह से इसे नहीं देख रहा कि मेरे पास पूरी टीम नहीं है। मैं बहुत भाग्यशाली हूं कि मुझे कप्तानी करने का मौका मिला है। आजकल के व्यस्त कार्यक्रम और जितना क्रिकेट हम खेलते हैं, उससे यह जरूरी हो जाता है कि खिलाड़ियों का ध्यान रखा जाए और उन्हें जब जरूरी हो आराम दिया जाए। रोहित ने युवा खिलाड़ियों को दिए गए मौके पर कहा कि हमारे पास अच्छे खिलाड़ी हैं। यह उन्हें मौका देने का सही समय है। हम देखना चाहते हैं कि वे कैसा खेलते हैं।